Botter-platbrood, oftewel roti's! | SARIE
FOTO Donna Lewis	27 Junie 2016
Botter-platbrood, oftewel roti’s!	deur Herman Lensing
Dis ’n Indiese brood, bekend as paratha of roti’s. Dit beteken lagies gaar deeg.
• 90 ml olyfolie
• 20 ml nigellasaad (black onion seeds) of komyn
• 460 g (1 000 ml) koekmeel, plus ekstra vir uitrol
Verhit oond tot 220 °C. Plaas water, olie, sout en saad in middelslag-mengbak.
Roer met houtlepel terwyl jy meel geleidelik byvoeg tot deeg ’n stywe, kniebare vorm het. Knie 5 – 8 minute op meelbestrooide werkvlak of tot deeg glad en elasties is. Plaas in skoon bak wat met olie gesmeer is en laat rus 30 minute op warm plek.
Rol deeg op meelbestrooide werkvlak uit tot 3 mm dik. Verf hele stuk deeg met botter. Rol deeg op in ’n lang deegwors. Sny wors in 12 stukke. Rol elke stuk in vry vorm uit op ’n meelbestrooide werkvlak tot sowat 3 mm dik. Verhit kleefvrye braaipan tot matig warm en braai deegvorms met bietjie olyfolie tot goudbruin en gaar, sowat 5 minute per kant.
Sit gaar brood voor saam met lam of kerrie.
• Rol roti’s só uit
Die internet wemel deesdae van kitsoplossings vir byna alles: Hoe kry jy dié Hollywood-look binne minute, verf jou huis kortpad, en, natuurlik, die resepte met lekker min bestanddele. Ons by SARIE.com weet dat baie resepte op die internet nie werk nie, daarom toets …